IDS Východ

Integrovaný dopravný systém IDS Východ (skrátene IDS Východ) je integrovaný dopravný systém, ktorého cieľom je vybudovať moderný, zákaznícky atraktívny systém verejnej dopravy. Systém bude pozostávať zo všetkých druhov verejnej dopravy – vlaky, autobusy, MHD a zahŕňa celé územie Košického a Prešovského samosprávneho kraja. IDS umožňí cestovanie na jeden cestovný doklad bez ohľadu na použité druhy dopravy a prestupy.

Založenie 

Založeniu spoločnosti predchádzali viaceré rokovania medzi oboma krajmi. Vyvrcholili rokovaním predsedov samosprávnych krajov dňa 17. júla 2019 v Prešove, na ktorom prišlo k úplnej zhode pri všetkých skutočnostiach k vzniku IDS.

Dohoda pozostávala napríklad z:
 vytvorenia novej obchodnej spoločnosti s.r.o. v mene IDS Východ,
 50 % podiel oboch spoločníkov na základnom imaní spoločnosti,
 sídlo spoločnosti v Košiciach na Turgenevovej ulici 36,
 vytvorenie osobitného pracoviska v Prešove,
 financovanie prevádzkových nákladov v pomere KSK a PSK 60:40 v prvé 2 roky,
 zámer, aby sa vzťah s krajskými mestami riešil zmluvne.

Spoločnosť bola založená 8. októbra 2019. Zakladateľmi sú Košický a Prešovský samosprávny kraj (s rovnakým podielom). Dozorná rada spoločnosti má štyroch členov, dvoch z každého kraja a zároveň dvoch konateľov.

Do tvorby integrovaného dopravného systému sa 21. septembra 2020 zapojilo krajské mesto Prešov. Dňa 27. novembra 2020 sa do integrovaného dopravného systému zapojilo aj mesto Košice.

Typy cestovného

Základné cestovné 
Pozostáva z ceny za prepravu dospelej alebo mladistvej osoby nad 15 rokov bez zľavy. Určenie ceny vyplíva z kilometrických údajov v cestovnom poriadku. Cestovný lístok je jednosmerný, platí na jednu cestu. Druhý variant pozostáva z ceny za prepravu dospelej alebo mladistvej osoby nad 15 rokov bez zľavy, ale cestovné si uhrádza čipovou dopravnou kartou. Cena je pri platbe kartou nižšia.

Zľavnené cestovné 
Jednosmerné zľavnené cestovné si môže cestujúci uplatniť len pokiaľ je držiteľom platného dokladu na zľavu. Môže to byť občiansky preukaz, karta vydaná samotným dopravcom, študentská karta, ISIC, preukaz ŤZP alebo ŤZP-S. Pri vzdialenosti 25 km stojí jednosmerné zľavnené cestovné 1 €.

Jednosmerné zľavnené cestovné z čipovej karty je zľavnená cena za prepravu osoby. Jedinou podmienkou je úhrada cestovného dopravnou čipovou kartou. Pri vzdialenosti 25 km stojí jednosmerné zľavnené cestovné 0,82 €.

Dopravcovia

MHD
 Dopravný podnik mesta Košice
 Dopravný podnik mesta Prešov

Autobusová
 Arriva Michalovce
 BUS Karpaty
 Eurobus
 SAD Humenné
 SAD Poprad
 SAD Prešov

Železničná
 Železničná spoločnosť Slovensko

Referencie

Pozri aj 
 Mestská hromadná doprava v Košiciach
 Autobusová doprava v Košiciach

Externé odkazy 

 Oficiálna stránka IDS

Doprava v Košiciach
Doprava v Prešove
Doprava v Košickom kraji
Doprava v Prešovskom kraji
Integrované dopravné systémy na Slovensku
Podniky v Košiciach
Organizácie založené v 2019
Organizácie v zriaďovateľskej pôsobnosti Košického samosprávneho kraja
Organizácie v zriaďovateľskej pôsobnosti Prešovského samosprávneho kraja